Dansk politi er i kølvandet på politireformen fra januar 2007 i fuld sving med en gigantisk oprydning i de ophobede dynger af uopklarede straffesager. De ryger nu direkte i skraldespanden.
I Aalborg knokler fem grupper lige nu på at rydde i alt 6700 såka

Skrottes for evigt I alt 2,8 millioner sager om brud på straffeloven skal lukkes for evigt og skrottes, skriver Ekstra Bladet i dag. Målet for Rigsadvokaten er, at politiet i hele landet skal nå at skrotte mindst fem pct. af de straffesager, man har stillet i bero, inden den 15. oktober i år. Og det mål når man, lyder meldingen fra de politikredse, Ekstra Bladet har talt med. Uopklarede sager lukkes Det betyder, at ca. 140.000 anmeldte, men uopklarede straffelovsovertrædelser lukkes helt ned. Og at tusindvis af forbrydere går fri og kan ånde lettet op. København Alene Københavns Politi satser på at skrotte 20.386 sager, oplyser vicepolitidirektør Martha Therkelsen. Århus Østjyllands Politi i Århus er sikker på at nå op på ca. 17.000 skrotninger, siger chefanklager Marian Thomsen. Aalborg Og i Aalborg knokler fem grupper lige nu på at rydde i alt 6700 såkaldte bero-sager af vejen, før fristen udløber. Oprydningsaktion - Der er tale om en vældig oprydningsaktion, siger chef-controller Karsten Bo Larsen, som er den mand hos Rigsadvokaten, der har fingeren på pulsen, dvs. tallene. - Af de ca. 2,8 millioner uopklarede straffesager, der har ophobet sig og er stillet i bero, udgør tyverisagerne - herunder indbrud og brugstyveri - alene ca. 2,6 millioner. - Politiets statistikker skal simpelthen renses for disse sager. Det er en uhensigtsmæssig praksis at stille sager i bero og lade bunkerne vokse, lyder det fra Rigsadvokatens kontor. - Nu starter vi med at reducere bunkerne med fem pct. over hele landet i år, og det sker manuelt. - Men på sigt skal resten, dvs. de 95 pct., også helt væk. Det må formentlig ske elektronisk, mener Karsten Bo Larsen. Kriminelle slipper Så titusindvis af kriminelle kan se frem til at slippe af krogen, fordi al efterforskning af deres forbrydelser definitivt stoppes i politireformens navn.